Rabo de Peixe (telesaila)

Rabo de Peixe () portugaldar telesaila da, benetako istorio batean oinarriturikoa.

Netflix plataforman eman zuten 2023ko maiatzean hasita eta 33 herrialdetan 10 telesail ikusienen zerrendan egon zen. Bigarren denboraldi bat egingo zela adierazi zuten 2023ko uztailean eta hirugarren bat egiteko asmoa azaldu zuten 2024ko urrian.

 Sinopsia 

Azoreetako herri txiki batean kokatzen da istorioa, Rabo de Peixen hain zuzen ere. Kokaina tona bat iristen da kostaldera eta herritarren bizimodua erabat aldatuko da. Eduardo arrantzale gazteak aurkituko du eta hura eta haren lagunak kokaina saltzen hasiko dira. Drogaren jabeei eta poliziari ixkin egin beharko diete protagonistek.

 Jatorrizko historia 
2001ean Sun Kiss 47 belaontzia Rabo de Peixeko kostaldean urperatu zen 500 kilogramo kokaina puru askatuz. Rabo de peixetarrek kokaina frogatzea erabaki zuten eta alde batetik haren purutasunak (%80tik gorakoa) eta bestetik hura kontsumitzeko ohitura faltak eraginda asko ospitalizatuak izan ziren eta hildakoak ere izan ziren. Gertaera hura oinarri hartuta herriaren izen bera duen telesaila egin zen.

 Aktoreak 
 José Condessa - Eduardo
 Helena Caldeira - Sílvia
 André Leitão - Carlos
 Rodrigo Tomás - Rafael
 Maria João Bastos - Frias inspektorea
 Albano Jerónimo - Arruda
 Afonso Pimentel - Ian
 Kelly Bailey - Bruna
 Pêpê Rapazote - Joe osaba
 Francesco Acquaroli - Monti
 Adriano Carvalho - Jeremiah
 Marcantonio Del Carlo - Francesco Bonino

 Erreferentziak 

 Kanpo estekak 
 IMD webguneko fitxa

Kategoria:Portugalgo telesailak
Kategoria:Telesail dramatikoak
Kategoria:Benetako gertaeretan oinarritutako telesailak